Sensitivity analysis ต่อ Quasi-lockdown ของรัฐบาลต่อ GDP และ หุ้น, อุตสาหกรรมหลักๆ
29 มิถุนายน 2564

Sensitivity analysis ต่อ Quasi-lockdown ของรัฐบาลต่อ GDP และ หุ้น, อุตสาหกรรมหลักๆ 

จากมาตรการรัฐบาลได้ประกาศคำสั่งปิดสถานที่ก่อสร้างในพื้นที่กรุงเทพฯ และปริมณฑลรวมถึง 4 จังหวัดในภาคใต้เป็นเวลา 30 วัน และอนุญาตให้ร้านอาหารให้บริการเฉพาะสั่งกลับบ้านเท่านั้น โดยเราคาดว่าปริมาณการจราจรบนท้องถนนในพื้นที่กรุงเทพฯ จะลดลงสู่ระดับต่ำในเดือน พ.ค. 2564 ที่ -60% เทียบกับช่วงก่อนวิกฤตโควิด-19 จากปัจจุบันที่ -40% ซึ่งเป็นผลมาจากการอนุญาตให้ร้านอาหารให้บริการเฉพาะการสั่งกลับบ้าน นอกจากนี้ก็คาดว่าพัฒนาการดังกล่าวจะกระทบจำนวนลูกค้าในศูนย์การค้าด้วยเช่นกัน  

ขณะที่คาดว่าคำสั่งปิดสถานที่ก่อสร้างในพื้นที่กรุงเทพฯ จะกระทบกิจกรรมการก่อสร้าง ซึ่งคิดเป็น 8% ของ GDP ไทย ทั้งนี้พบว่ามีแคมป์ก่อสร้าง 400 แห่ง คนงาน 600,000 คนที่อยู่ในพื้นที่กรุงเทพฯ (เทียบกับ 4-5 ล้านคนทั่วประเทศ) ทางด้านสมาคมผู้รับเหมาแห่งประเทศไทยประเมินผลกระทบที่จะเกิดขึ้นจากการปิดสถานที่ก่อสร้างเป็นเวลา 1 เดือนด้วยมูลค่าที่ 1.0 หมื่นลบ. (0.05% ต่อ GDP) โดยเราคาดว่ารัฐบาลจะใช้เงินจาก พ.ร.ก. เงินกู้ 5.0 แสนลบ. เพื่อบรรเทาผลกระทบที่เกิดขึ้นในส่วนนี้ 

สำหรับเศรษฐกิจไทยในปี 2564 สืบเนื่องจากมาตรการของรัฐ ศูนย์วิจัยกสิกรยังคงประมาณการ GDP 2564 ไว้ที่ +1.8% YoY เนื่องจาก ประมาณการชุดนี้ของเรา เราได้ปรับลดการบริโภคภาคเอกชนเหลือเพียง +0.9% YoY (เดิม +2.5% YoY) หลักๆมาจากสถานการณ์โควิด-19 ที่อาจลากยาวกระทบกำลังซื้อภายในประเทศ แม้ว่าจะเริ่มมีการคิกออฟ ฉีดวัคซีนแล้วก็ตาม  

ความเสี่ยงที่มีต่อประมาณการ GDP ของเราคือการลงทุนภาครัฐ +8.5% YoY (เดิม +6.1% YoY) เนื่องจากเราคาดว่ารัฐจะมีการเร่งลงทุนเพื่อกระตุ้น/ประคับประคองเศรษฐกิจที่ยังคงได้รับผลกระทบจากการบริโภคและนักท่องเที่ยวต่างประเทศที่ยังไม่กลับมา การปิดแคมป์คนงานจึงเป็นความเสี่ยงที่มีต่อประมาณการของเรา รวมถึงการเปิดประเทศ 120 วันซึ่งมีนัยยะสำคัญต่อนักท่องเที่ยวต่างชาติ (คิดเป็น 13-15% GDP) 

สำหรับรายอุคสาหกรรมและหุ้นรายตัว กลุ่มรับเหมาก่อสร้าง - คาดว่ากลุ่มรับเหมาจะได้รับผลกระทบในด้านรายได้ที่ราวๆ 8% จากการปิดสถานที่ก่อสร้างเป็นเวลา 1 เดือน โดยเราประเมินว่ามาตรการดังกล่าวจะกระทบกำไรสุทธิปี 2564 ของ SEAFCO ในระดับ -12.4% PYLON ในระดับ -11.9% STEC –10% TEAMG -7.2% และ CK -4.9%   

กลุ่มอสังหา - เราคาดว่าการเลื่อนรับรู้กำไรของกลุ่มผู้พัฒนาอสังหาริมทรัพย์หรือปัจจัยเสี่ยงที่สำคัญที่สุดหากผู้พัฒนาอสังหาฯ สามารถรักษาคนงานให้อยู่ในสถานที่ก่อสร้างได้ ทั้งนี้ โดยทั่วไปกลุ่มพัฒนาอสังหาฯ มียูนิตแนวราบที่ก่อสร้างแล้วเสร็จพอที่จะรับรู้เป็นรายได้ไปอีก 2-3 เดือน (เทียบกับยอดขายปกติ)  

กลุ่มวัสดุก่อสร้าง - เราคาดว่าผลกระทบจะน้อยกว่า 3% ของกำไรทั้งปี 2564 เนื่องจากยอดขายส่วนใหญ่มาจากนอกพื้นที่กรุงเทพฯ และยอดขายวัสดุก่อสร้างส่วนใหญ่จะมาจากตลาดตกแต่งมากกว่าการก่อสร้างโครงการใหม่ๆ เราคาดว่า GLOBAL และ DOHOME จะได้รับผลกระทบจำกัดเพราะรายได้จากผู้รับเหมาในเขตกรุงเทพฯ คิดเป็นสัดส่วนที่น้อยกว่า 1% ของรายได้รวม  

กลุ่มธนาคาร/ การเงิน - เราคาดว่าผลกระทบต่อกำไรสุทธิของกลุ่มธนาคารจากมาตรการพักชำระหนี้ระยะเวลา 1 เดือน จะอยู่ที่ 0.3% ของกำไรสุทธิปี 2564 และคาดว่าคุณภาพสินทรัพย์ของกลุ่มการเงินจะได้รับผลกระทบจำกัดเพราะโดยปกติแล้วแรงงานในกลุ่มก่อสร้างจะสับเปลี่ยนระหว่างกลุ่มเกษตรขึ้นอยู่กับฤดูกาล เราคาดว่า SAK จะปลอดภัยมากที่สุดเพราะไม่มีสาขาอยู่ในกรุงเทพฯ แม้ TIDLOR มีจำนวนสาขารวมในกรุงเทพฯ ที่ 15% ของจำนวนสาขาทั้งหมด แต่พอร์ตลูกค้าไม่สัมพันธ์กับกลุ่มก่อสร้างโดยตรง  

กลุ่มเครื่องดื่ม - เราคาดว่าผลกระทบจะอยู่ที่ 280 ลบ. หรือคิดเป็นสัดส่วนที่ 0.7% ของตลาดเครื่องดื่มชูกำลังในประเทศรวมที่ 4.0 หมื่นลบ. จากจำนวนแรงงานในกลุ่มก่อสร้างในเขตกรุงเทพฯ และปริมณฑลรวมที่ 600,000 คน  

มุมมองของเรา เรามองมาตรการควบคุมการระบาดระลอก 3 เป็นโอกาสสะสมหุ้นไว้ที่แนวรับ 1,550 (-0.725SD EYG) ซึ่งสอดคล้องกับการล็อกดาวน์รอบก่อนเพื่อควบคุมการแพร่ระบาดของไวรัสโควิด-19 ระลอกสามในเดือน พ.ค.2564 โดยเฉพาะกลุ่ม “เปิดประเทศ” ที่ได้รับผลกระทบเชิงลบจากการล็อกดาวน์เพราะเราคาดว่าจำนวนผู้ติดเชื้อโควิด-19 จะลดลงและรัฐบาลจะผ่อนคลายมาตรการล็อกดาวน์หลังควบคุมสถานการณ์การแพร่ระบาดไว้ได้ในช่วงกลางเดือน ก.ค. และเร่งการฉีดวัคซีนในเชิงรุก  

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,570-85 จุด แนะ UTP JWD 

หุ้นแนะนำ UTP (พื้นฐาน 24.00 บาท) เราคาดว่ากำไรไตรมาส 2/2564 จะเติบโตมากขึ้นจากการปรับเพิ่มราคาตลาดของ containerboard จากผู้ผลิตรายใหญ่ คงมุมมองบวกต่อภาพรวมระยะยาว, กลุ่มอุตสาหกรรมที่ได้ประโยชน์จาก Quasi lockdown JWD (พื้นฐาน 14.50 บาท) ขาขึ้นของกำไรจะดำเนินไปอนอกเหนือจากการกระจายผลประโยชน์จากการดำเนินธุรกิจในอุตสาหกรรมโลจิสติกส์ที่มีการเติบโตสูง เราก็มองว่ากลยุทธ์ของ JWD ในการขยายกิจการอย่างต่อเนื่องจะช่วยให้บริษัทฯ บรรลุเป้าหมายการเติบโตเชิงรุกที่ 20% สำหรับรายได้และ 40% สำหรับกำไรในช่วง 5 ปีข้างหน้าย่างต่อเนื่องในช่วงหลายไตรมาสข้างหน้า ด้วยแรงหนุนจากการขยายตัวของธุรกิจเดิมและการลงทุนใหม่ๆ 
รายงานตัวเลขเศรษฐกิจ วันพุธ ติดตาม ตัวเลขดุลบัญชีเดินสะพัดของไทยเดือน พ.ค. ตัวเลข Manufacturing PMI ของจีนเดือน มิ.ย. คาด -0.5% MoM เป็น 50.7 จุด  วันพฤหัสฯ ติดตาม ตัวเลข Caixin Manufacturing PMI ของจีนเดือน มิ.ย. คาดทรงตัว MoM ที่ 51.8 จุด ตัวเลข PMI ภาคการผลิตของเยอรมันเดือน มิ.ย. คาด +0.8% MoM เป็น 64.9 จุด ตัวเลข PMI ภาคการผลิตของอังกฤษเดือน มิ.ย. คาดทรงตัว ที่ 64.2 จุด  วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน มิ.ย. คาด +6.75 แสนตำแหน่ง (+21% MoM) อัตราการว่างงานของสหรัฐฯ เดือน มิ.ย. คาด 5.7% (ลดลงจากเดือนก่อนหน้าที่ 5.8%) ตัวเลข Average Hourly Earnings ของสหรัฐฯ เดือน มิ.ย. คาด +0.3% MoM และ +3.6% YoY และถ้อยแถลงของประธาน ECB